CELEX: 32020R1230
Language: fi
Date: 2019-11-29 00:00:00
Title: Komission delegoitu asetus (EU) 2020/1230, annettu 29 päivänä marraskuuta 2019, Euroopan parlamentin ja neuvoston asetuksen (EU) 2017/2402 täydentämisestä arvopaperistamisrekisterin rekisteröintihakemuksen ja kauppatietorekisterin rekisteröinnin laajentamista koskevan yksinkertaistetun hakemuksen yksityiskohtia koskevilla teknisillä sääntelystandardeilla (ETA:n kannalta merkityksellinen teksti)

3.9.2020   
               
               
                  FI
               
               
                  Euroopan unionin virallinen lehti
               
               
                  L 289/345
               
            
         KOMISSION DELEGOITU ASETUS (EU) 2020/1230,
         annettu 29 päivänä marraskuuta 2019,
         Euroopan parlamentin ja neuvoston asetuksen (EU) 2017/2402 täydentämisestä arvopaperistamisrekisterin rekisteröintihakemuksen ja kauppatietorekisterin rekisteröinnin laajentamista koskevan yksinkertaistetun hakemuksen yksityiskohtia koskevilla teknisillä sääntelystandardeilla
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yleisestä arvopaperistamista koskevasta kehyksestä ja erityisestä kehyksestä yksinkertaiselle, läpinäkyvälle ja standardoidulle arvopaperistamiselle sekä direktiivien 2009/65/EY, 2009/138/EY ja 2011/61/EU ja asetusten (EY) N:o 1060/2009 ja (EU) N:o 648/2012 muuttamisesta 12 päivänä joulukuuta 2017 annetun Euroopan parlamentin ja neuvoston asetuksen (EU) 2017/2402 (1) ja erityisesti sen 10 artiklan 7 kohdan kolmannen alakohdan siltä osin kuin se koskee mainitun kohdan ensimmäisen alakohdan b ja c alakohtaa,
         sekä katsoo seuraavaa:
         
                     (1)
                  
                  
                     Asetuksen (EU) 2017/2402 7 artiklan 2 kohdassa säädetään, että arvopaperistamisliiketointa koskevat tiedot on asetettava saataville arvopaperistamisrekisteriin tai vaihtoehtoisesti verkkosivustolle, jos arvopaperistamisrekisteriä ei rekisteröidä mainitun asetuksen 10 artiklan mukaisesti. Asetuksen (EU) 2017/2402 10 artiklassa säädetään arvopaperistamisrekisterin rekisteröintiä koskevista edellytyksistä ja menettelystä ja vaatimuksesta toimittaa joko rekisteröintihakemus tai rekisteröinnin laajentamista koskeva hakemus asetuksen (EU) 2017/2402 7 artiklan soveltamiseksi, kun on kyse asetuksen (EU) N:o 648/2012 (2) VI osaston 1 luvun tai Euroopan parlamentin ja neuvoston asetuksen (EU) 2015/2365 (3) III luvun mukaisesti jo rekisteröidystä kauppatietorekisteristä.
                  
               
                     (2)
                  
                  
                     Jotta minimoitaisiin markkinatoimijoiden operatiiviset lisäkustannukset, arvopaperistamisrekisterien rekisteröintiä ja rekisteröinnin laajentamista asetuksen (EU) 2017/2402 7 artiklan mukaisiin tarkoituksiin koskevia sääntöjä sovellettaessa olisi hyödynnettävä infrastruktuuria, toimintaprosesseja ja esitysmuotoja, jotka ovat jo olemassa ja jotka on otettu käyttöön arvopapereilla toteutettavien rahoitustoimien ja johdannaissopimusten kauppatietorekistereihin ilmoittamisen osalta. Rekisteröintisääntöjen olisi kuitenkin ilmennettävä myös arvopaperistamisten erityispiirteitä, kuten arvopaperistamistietojen ja -asiakirjojen säilyttämisen monimutkaisuutta, sekä viimeaikaista markkinakehitystä, kuten oikeushenkilötunnusten yhteistä käyttöä, joka edistää hakemuksessa ilmoitettavien oikeushenkilöitä koskevien tietojen järjestämistä ja luokittelua. Selkeyden vuoksi ja hakemisen helpottamiseksi on suotavaa, että rekisteröintisäännöt noudattavat asetuksessa (EU) 2017/2402 esitettyjen olennaisten vaatimusten järjestystä.
                  
               
                     (3)
                  
                  
                     Arvopaperistamiset ovat erittäin monimutkaisia välineitä, joihin liittyy erityyppisiä tietoja esimerkiksi arvopaperistamisen kohteena olevien vastuiden ominaispiirteistä, niiden kassavirroista, arvopaperistamisen rakenteesta ja kolmansien osapuolten kanssa tehdyistä oikeudellisista ja operatiivisista järjestelyistä. Sen vuoksi on tärkeää, että mahdolliset tulevat arvopaperistamisrekisterit osoittavat, että niillä on arvopaperistamisesta riittävästi asiantuntemusta ja kokemusta sekä valmiudet vastaanottaa ja käsitellä asetuksessa (EU) 2017/2402 säädettyjä asiaankuuluvia tietoja ja asettaa ne saataville. Mahdollisten tulevien arvopaperistamisrekisterien olisi myös voitava osoittaa, että niiden henkilöstö, järjestelmät, tarkastukset ja menetelmät ovat asianmukaisia ja täyttävät asetuksessa (EU) 2017/2402 säädetyt vaatimukset.
                  
               
                     (4)
                  
                  
                     Arvopaperistamisrekisterit voivat tarjota palveluita, jäljempänä ’arvopaperistamisen oheispalvelut’, jotka liittyvät suoraan ja perustuvat niihin palveluihin, joita arvopaperistamisrekisteriksi rekisteröidyn tahon on asetuksen (EU) 2017/2402 mukaisesti tarjottava, jäljempänä ’arvopaperistamisen ydinpalvelut’. Arvopaperistamisrekisterit voivat tarjota mahdollisille liikkeeseenlaskijoille esimerkiksi tutkimus- ja konsultointipalveluja, joissa hyödynnetään arvopaperistamisrekisterin saatavilla olevia arvopaperistamistietoja. Arvopaperistamisrekisterit voivat tarjota myös oheispalveluja, jotka eivät liity suoraan tai perustu arvopaperistamisen ydinpalvelujen tarjoamiseen, jäljempänä ’muut kuin arvopaperistamiseen liittyvät oheispalvelut’. Yhteisten resurssien käyttö arvopaperistamisrekisterissä sekä arvopaperistamisen ydin- että oheispalveluihin tai varsinkin muihin kuin arvopaperistamiseen liittyviin oheispalveluihin voi kuitenkin johtaa siihen, että operatiiviset riskit leviävät näiden palvelujen välillä. Tietojen validointiin, täsmäyttämiseen, käsittelyyn ja säilyttämiseen liittyvät palvelut saattavat näin ollen edellyttää tehokkaita keinoja, joilla estetään riskien leviäminen. Toisaalta sellaiset käytänteet kuin yhteinen välittäjäjärjestelmä, pääsy tietoihin yhteisen yhteyspisteen kautta taikka se, että sama henkilöstö työskentelee myynnin ja vaatimusten noudattamisen parissa tai asiakasneuvonnassa, saattavat kuitenkin olla riskien leviämisen kannalta vähemmän riskialttiita, eivätkä ne välttämättä edellytä toiminnallista eriyttämistä. Sen vuoksi arvopaperistamisrekisteriksi hakevia tahoja olisi pyydettävä osoittamaan, että resurssien, järjestelmien ja menettelyjen toiminnallinen eriyttäminen on asianmukaista arvopaperistamisen ydinpalvelujen tarjoamiseen liittyvien liiketoiminnan osa-alueiden sekä oheispalvelujen tarjoamiseen liittyvien muiden liiketoiminnan osa-alueiden välillä siitä riippumatta, harjoittaako kyseistä muuta toimintaa arvopaperistamisrekisteri, siihen sidoksissa oleva vai jokin muu taho.
                  
               
                     (5)
                  
                  
                     Asetuksen (EU) 2017/2402 10 artiklan 5 kohdassa säädetään rekisteröinnin laajentamista koskevasta yksinkertaistetusta hakemuksesta, jonka avulla asetuksen (EU) N:o 648/2012 tai asetuksen (EU) 2015/2365 mukaisesti jo rekisteröidyt kauppatietorekisterit voivat hakea olemassa olevan kauppatietorekisteriksi rekisteröintinsä laajentamista asetuksen (EU) 2017/2402 7 artiklan soveltamiseksi. Päällekkäisten vaatimusten välttämiseksi rekisteröinnin laajentamista hakevien kauppatietorekisterien olisi ilmoitettava ainoastaan tiedot tarvittavista mukautuksista, joilla varmistetaan, että rekisteri on asetuksen (EU) 2017/2402 mukainen.
                  
               
                     (6)
                  
                  
                     Tämä asetus perustuu teknisten sääntelystandardien luonnoksiin, jotka Euroopan arvopaperimarkkinaviranomainen, jäljempänä ’ESMA’, on toimittanut komissiolle.
                  
               
                     (7)
                  
                  
                     Euroopan parlamentin ja neuvoston asetuksen (EU) N:o 1095/2010 (4) 10 artiklan mukaisesti ESMA on järjestänyt avoimen julkisen kuulemisen tämän asetuksen perustana olevista teknisten sääntelystandardien luonnoksista, analysoinut mahdollisia asiaan liittyviä kustannuksia ja hyötyjä sekä pyytänyt lausunnon mainitun asetuksen 37 artiklalla perustetulta arvopaperimarkkina-alan osallisryhmältä,
                  
               ON HYVÄKSYNYT TÄMÄN ASETUKSEN:
         
            1 artikla
            Määritelmät
            Tässä asetuksessa tarkoitetaan
            
                        1)
                     
                     
                        ’käyttäjällä’ suhteessa arvopaperistamisrekisteriin jotakin seuraavista:
                        
                                    a)
                                 
                                 
                                    mikä tahansa asetuksen (EU) 2017/2402 17 artiklan 1 kohdassa lueteltu yhteisö;
                                 
                              
                                    b)
                                 
                                 
                                    mikä tahansa edellä mainitulle arvopaperistamisrekisterille raportoiva yhteisö;
                                 
                              
                                    c)
                                 
                                 
                                    mikä tahansa muu arvopaperistamisrekisterin asiakas, joka käyttää arvopaperistamisrekisterin arvopaperistamisen ydinpalveluja;
                                 
                              
                  
                        2)
                     
                     
                        ’raportoivalla yhteisöllä’ asetuksen (EU) 2017/2402 7 artiklan 2 kohdan ensimmäisen alakohdan mukaisesti nimettyjä yhteisöjä;
                     
                  
                        3)
                     
                     
                        ’arvopaperistamisen ydinpalveluilla’ palveluita, joiden tarjoaminen edellyttää rekisteröitymistä arvopaperistamisrekisteriksi asetuksen (EU) 2017/2402 mukaisesti;
                     
                  
                        4)
                     
                     
                        ’arvopaperistamisen oheispalveluilla’ arvopaperistamisrekisterin tarjoamia palveluja, jotka liittyvät suoraan tai perustuvat mainitun arvopaperistamisrekisterin tarjoamiin arvopaperistamisen ydinpalveluihin;
                     
                  
                        5)
                     
                     
                        ’muilla kuin arvopaperistamiseen liittyvillä oheispalveluilla’ palveluita, jotka eivät ole arvopaperistamisen ydinpalveluja eivätkä arvopaperistamisen oheispalveluja;
                     
                  
                        6)
                     
                     
                        seuraavilla ilmaisuilla niille asetuksen (EU) N:o 648/2012 2 artiklassa annettua merkitystä:
                        
                                    a)
                                 
                                 
                                    ’konserni’;
                                 
                              
                                    b)
                                 
                                 
                                    ’emoyritys’;
                                 
                              
                                    c)
                                 
                                 
                                    ’tytäryritys’;
                                 
                              
                                    d)
                                 
                                 
                                    ’pääoma’;
                                 
                              
                                    e)
                                 
                                 
                                    ’merkittävä sidonnaisuus’;
                                 
                              
                                    f)
                                 
                                 
                                    ’hallitus’;
                                 
                              
                  
                        7)
                     
                     
                        ’ylimmällä johdolla’ yhtä tai useampaa henkilöä, joka tosiasiallisesti johtaa arvopaperistamisrekisterin liiketoimintaa, sekä hallituksen yhtä tai useampaa toimeenpanevaa jäsentä.
                     
                  
         
            2 artikla
            Yksilöiminen, oikeudellinen asema ja arvopaperistamisen tyyppi
            
               1.   Arvopaperistamisrekisterin rekisteröintihakemuksessa on yksilöitävä hakija ja toiminnot, joita hakija aikoo toteuttaa ja jotka edellyttävät rekisteröintiä arvopaperistamisrekisteriksi.
            
            
               2.   Sovellettaessa 1 kohtaa hakemuksen on erityisesti sisällettävä seuraavat tiedot:
               
                           a)
                        
                        
                           hakijan toiminimi ja virallinen osoite unionissa sekä hakijan mahdollisten tytäryritysten ja sivuliikkeiden toiminimi ja virallinen osoite;
                        
                     
                           b)
                        
                        
                           hakijan oikeushenkilötunnus (LEI), jonka Global Legal Entity Identifier Foundation -säätiö on rekisteröinyt;
                        
                     
                           c)
                        
                        
                           hakijan verkkosivuston URL-osoite;
                        
                     
                           d)
                        
                        
                           arvopaperistamisrekisterin rekisteröintihakemuksen esittämispäivänä voimassa oleva ote asianmukaisesta kauppa- tai tuomioistuinrekisteristä tai muunlainen oikeaksi todistettu todiste, josta käy ilmi hakijan perustamispaikka ja toimiala;
                        
                     
                           e)
                        
                        
                           arvopaperistamisen tyypit (ABCP-liiketoimi tai muu kuin ABCP-liiketoimi), riskinsiirtomenetelmä (perinteinen arvopaperistaminen tai synteettinen arvopaperistaminen) ja arvopaperistettujen vastuiden tyypit (asuin- ja liikekiinteistölaina, yrityslaina, leasingsopimus, kuluttajaluotto, autolaina, luottokorttisaamiset, suppeammalle sijoittajakunnalle tarkoitetut vastuut), joiden osalta hakija hakee rekisteröintiä;
                        
                     
                           f)
                        
                        
                           tiedot siitä, onko hakijan sijoittautumisjäsenvaltion toimivaltainen viranomainen myöntänyt sille toimiluvan tai rekisteröinyt sen, ja jos on, toimivaltaisen viranomaisen nimi ja toimilupaan tai rekisteröintiin mahdollisesti liittyvä viitenumero;
                        
                     
                           g)
                        
                        
                           perustamiskirja tai vastaava asiakirja, jolla yritys on perustettu, ja tarvittaessa muut lakisääteiset asiakirjat siitä, että hakija aikoo tarjota arvopaperistamisen ydinpalveluja;
                        
                     
                           h)
                        
                        
                           arvopaperistamisen ydinpalvelujen tarjoamiseen liittyvästä vaatimustenmukaisuudesta vastaavan henkilön nimi / vastaavien henkilöiden nimet ja yhteystiedot tai muun mahdollisen, hakijan vaatimuksenmukaisuuden arvioinnissa mukana olevan henkilöstön nimet ja yhteystiedot;
                        
                     
                           i)
                        
                        
                           hakemuksesta vastaavan yhteyshenkilön nimi ja yhteystiedot;
                        
                     
                           j)
                        
                        
                           toimintasuunnitelma sekä tieto siitä, missä hakijan pääasiallista liiketoimintaa harjoitetaan;
                        
                     
                           k)
                        
                        
                           mahdolliset arvopaperistamisen oheispalvelut tai muut kuin arvopaperistamiseen liittyvät oheispalvelut, joita hakija tarjoaa tai aikoo tarjota;
                        
                     
                           l)
                        
                        
                           mahdolliset tiedot kaikista vireillä olevista tuomioistuin-, hallinto-, välimies- tai muista oikeudenkäyntimenettelyistä – niiden luonteesta riippumatta – joissa hakija voi olla osallisena, etenkin verotus- ja maksukyvyttömyysasioissa, ja joista voi aiheutua merkittäviä taloudellisia kustannuksia tai maineelle haittaa, tai jo ratkaistuista menettelyistä, joilla voi edelleen olla merkittävä vaikutus arvopaperistamisrekisterin kustannuksiin.
                        
                     
            
               3.   Hakijan on pyynnöstä toimitettava ESMAlle lisätietoja rekisteröintihakemuksen käsittelyn aikana, jos tällaisia tietoja tarvitaan, jotta voitaisiin arvioida hakijan kykyä noudattaa asetuksen (EU) 2017/2402 nojalla sovellettavia vaatimuksia ja jotta ESMA voi asianmukaisesti tulkita ja analysoida toimitettavia tai jo toimitettuja asiakirjoja.
            
            
               4.   Jos hakija katsoo, että jokin tämän asetuksen vaatimuksista ei ole siihen sovellettavissa, sen on selvästi mainittava kyseinen vaatimus hakemuksessaan ja myös selostettava, miksi tällainen vaatimus ei koske sitä.
            
         
         
            3 artikla
            Organisaatiokaavio
            
               1.   Arvopaperistamisrekisterin rekisteröintihakemuksen on sisällettävä kaavio, josta käy yksityiskohtaisesti ilmi hakijan organisaatiorakenne sekä mahdollisten arvopaperistamisen oheispalvelujen tai muiden kuin arvopaperistamiseen liittyvien oheispalvelujen organisaatiorakenne.
            
            
               2.   Edellä 1 kohdassa tarkoitetun kaavion on sisällettävä tiedot kaikista henkilöistä, jotka vastaavat kustakin merkittävästä tehtävästä, myös tiedot ylimmän johdon jäsenistä ja tytäryhtiöiden ja sivuliikkeiden liiketoimintaa johtavista henkilöistä.
            
         
         
            4 artikla
            Hallinnointi- ja ohjausjärjestelmä
            
               1.   Arvopaperistamisrekisterin rekisteröintihakemuksen on sisällettävä tiedot hakijan sisäisistä hallinnointi- ja ohjausjärjestelmää koskevista toimintatavoista sekä menettelyistä ja tehtävänmäärityksistä, joita sovelletaan sen ylimpään johtoon, myös hallitukseen, toimivaan johtoon kuulumattomiin jäseniin sekä valiokuntiin, jos sellaisia on perustettu.
            
            
               2.   Edellä 1 kohdassa tarkoitettujen tietojen on sisällettävä kuvaus ylimmän johdon jäsenten valintamenettelyitä, nimeämisestä, tulosarvioinnista ja erottamismenettelystä.
            
            
               3.   Kun hakija noudattaa hallinnointi- ja ohjausjärjestelmää koskevia hyväksyttyjä käytännesääntöjä, sen esittämässä arvopaperistamisrekisterin rekisteröintihakemuksessa on mainittava nämä käytännesäännöt ja selitettävä kaikki tilanteet, joissa se ei noudata niitä.
            
         
         
            5 artikla
            Sisäinen valvonta
            
               1.   Arvopaperistamisrekisterin rekisteröintihakemuksen on sisällettävä yksityiskohtaiset tiedot hakijan sisäisestä valvontajärjestelmästä, mukaan lukien tiedot vaatimuksenmukaisuutta valvovasta toiminnosta, riskinarvioinnista, sisäisen valvonnan menetelmistä ja sisäisen tarkastuksen toimintoa koskevista järjestelyistä.
            
            
               2.   Edellä 1 kohdassa tarkoitettuihin yksityiskohtaisiin tietoihin sisältyvät
               
                           a)
                        
                        
                           hakijan sisäisen valvonnan toimintatavat ja menettelyt, joilla varmistetaan toimintatapojen johdonmukainen ja tehokas täytäntöönpano;
                        
                     
                           b)
                        
                        
                           mahdolliset toimintatavat, menettelyt ja käsikirjat, jotka koskevat hakijan järjestelmien riittävyyden ja tehokkuuden seurantaa ja arviointia;
                        
                     
                           c)
                        
                        
                           mahdolliset toimintatavat, menettelyt ja käsikirjat, jotka koskevat hakijan tietojenkäsittelyjärjestelmien valvontaa ja turvaamista;
                        
                     
                           d)
                        
                        
                           tiedot sisäisistä elimistä, jotka vastaavat sisäisen valvonnan havaintojen arvioinnista.
                        
                     
            
               3.   Arvopaperistamisrekisterin rekisteröintihakemuksen on sisällettävä seuraavat tiedot hakijan sisäisen tarkastuksen toiminnoista:
               
                           a)
                        
                        
                           mahdollisen sisäisen tarkastusvaliokunnan kokoonpano, toimivallat ja vastuut;
                        
                     
                           b)
                        
                        
                           sisäisen tarkastuksen toiminnon säännöt, menetelmät, normit ja menettelyt;
                        
                     
                           c)
                        
                        
                           selvitys siitä, miten sisäisen tarkastuksen toiminnon sääntöjä, menetelmiä ja menettelyjä kehitetään ja miten niitä sovelletaan ottaen huomioon hakijan toiminnan luonne, laajuus, monimutkaisuus ja riskit;
                        
                     
                           d)
                        
                        
                           hakemuksen esittämispäivän jälkeisiä kolmea vuotta koskeva sisäisen tarkastusvaliokunnan työsuunnitelma, jossa käsitellään hakijan toiminnan luonnetta, laajuutta, monimutkaisuutta ja riskejä.
                        
                     
         
         
            6 artikla
            Eturistiriidat
            
               1.   Arvopaperistamisrekisterin rekisteröintihakemuksen on sisällettävä seuraavat tiedot hakijan käyttöönottamista toimintatavoista ja menettelyistä, joiden avulla hallitaan eturistiriitoja:
               
                           a)
                        
                        
                           toimintatavat ja menettelyt, jotka liittyvät eturistiriitojen tunnistamiseen, hallitsemiseen, poistamiseen, lieventämiseen ja eturistiriitoja koskevien tietojen julkistamiseen viipymättä;
                        
                     
                           b)
                        
                        
                           kuvaus prosessista, jolla varmistetaan, että asianomaiset henkilöt ovat tietoisia a alakohdassa tarkoitetuista toimintatavoista ja menettelyistä;
                        
                     
                           c)
                        
                        
                           kuvaus hakijan organisaation eri liiketoimintojen eriyttämisen tasosta ja tavasta, mukaan lukien kuvaus
                           
                                       i)
                                    
                                    
                                       menettelyistä, joilla estetään liiketoimintojen välinen tiedonvaihto tai valvotaan sitä, jos on olemassa eturistiriidan riski;
                                    
                                 
                                       ii)
                                    
                                    
                                       niiden henkilöiden valvonnasta, joiden päätehtäviin kuuluu etuja, jotka saattavat olla ristiriidassa asiakkaan etujen kanssa;
                                    
                                 
                     
                           d)
                        
                        
                           tiedot muista käyttöönotetuista toimenpiteistä ja tarkastuksista, joilla varmistetaan, että a alakohdassa tarkoitettuja eturistiriitojen hallintaa koskevia toimintatapoja ja menettelyitä ja b alakohdassa tarkoitettua prosessia noudatetaan.
                        
                     
            
               2.   Arvopaperistamisrekisterin rekisteröintihakemuksen on sisällettävä hakemuksen esittämishetkellä ajan tasalla oleva luettelo senhetkisistä ja mahdollisista olennaisista eturistiriidoista, jotka liittyvät hakijan tarjoamiin tai vastaanottamiin arvopaperistamisen ydin- tai oheispalveluihin tai muihin kuin arvopaperistamiseen liittyviin oheispalveluihin, ja kuvaus siitä, miten näitä eturistiriitoja hallinnoidaan nyt tai jatkossa. Luettelon on sisällettävä sellaisista tilanteista aiheutuvat eturistiriidat, joissa
               
                           a)
                        
                        
                           hakija voi saada taloudellista etua tai välttää taloudellisen tappion asiakkaan kustannuksella;
                        
                     
                           b)
                        
                        
                           hakijalla voi olla asiakkaalle tarjotun palvelun tulokseen liittyvä, asiakkaan vastaavasta edusta poikkeava etu;
                        
                     
                           c)
                        
                        
                           hakijalla voi olla kannustin asettaa etusijalle omat etunsa tai toisen käyttäjän tai käyttäjäryhmän edut eikä sen asiakkaan etuja, jolle palvelua tarjotaan;
                        
                     
                           d)
                        
                        
                           hakija saa tai voi saada asiakkaalle tarjotun palvelun yhteydessä miltä tahansa muulta henkilöltä kuin asiakkaalta kannustimen, joka on muodoltaan rahaa, tavaroita tai palveluja ja joka on muu kuin palvelusta saatu provisio tai palkkio.
                        
                     
            
               3.   Jos hakija kuuluu konserniin, luetteloon on sisällytettävä senhetkiset ja mahdolliset olennaiset eturistiriidat, jotka saattavat aiheutua konserniin kuuluvista muista yrityksistä, ja kuvaus siitä, miten näitä eturistiriitoja hallinnoidaan ja lievennetään.
            
         
         
            7 artikla
            Arvopaperistamisrekisterin omistus
            
               1.   Arvopaperistamisrekisterin rekisteröintihakemuksen on sisällettävä seuraavat tiedot:
               
                           a)
                        
                        
                           luettelo henkilöistä tai yhteisöistä, joilla on suoraan tai välillisesti omistuksessaan vähintään 5 prosenttia hakijan pääomasta tai äänioikeuksista tai joiden omistusosuus tekee mahdolliseksi vaikuttaa merkittävällä tavalla hakijan johtamiseen;
                        
                     
                           b)
                        
                        
                           luettelo kaikista yrityksistä, joissa a alakohdassa tarkoitetuilla henkilöillä on omistuksessaan vähintään 5 prosenttia pääomasta tai äänioikeuksista tai joiden johtamiseen nämä henkilöt vaikuttavat merkittävällä tavalla.
                        
                     
            
               2.   Kun hakijalla on emoyritys tai perimmäinen emoyritys, hakijan on
               
                           a)
                        
                        
                           ilmoitettava emoyrityksen tai perimmäisen emoyrityksen oikeushenkilötunnus (LEI), jonka Global Legal Entity Identifier Foundation -säätiö on rekisteröinyt, ja virallinen osoite;
                        
                     
                           b)
                        
                        
                           ilmoitettava, onko emoyrityksellä tai perimmäisellä emoyrityksellä toimilupa tai onko se rekisteröity ja kuuluuko se valvonnan piiriin, ja jos näin on, mainittava mahdollinen viitenumero ja vastuullisen valvontaviranomaisen nimi.
                        
                     
         
         
            8 artikla
            Omistuskaavio
            
               1.   Arvopaperistamisrekisterin rekisteröintihakemuksen on sisällettävä kaavio, josta käyvät ilmi hakijan konsernin sisäiset omistusyhteydet, mukaan lukien omistusyhteydet perimmäisen emoyrityksen, emoyrityksen, tytäryritysten ja kaikkien muiden osakkuusyhteisöjen ja sivuliikkeiden välillä.
            
            
               2.   Edellä 1 kohdassa tarkoitetussa kaaviossa esitetyistä yrityksistä on mainittava niiden täydellinen nimi, oikeudellinen asema, virallinen osoite ja Global Legal Entity Identifier Foundation -säätiön rekisteröimä oikeushenkilötunnus (LEI).
            
         
         
            9 artikla
            Toimintatavat ja menettelyt
            Arvopaperistamisrekisterin rekisteröintihakemuksen on sisällettävä seuraavat toimintatapoja ja menettelyitä koskevat tiedot:
            
                        a)
                     
                     
                        todiste siitä, että hallitus hyväksyy toimintatavat ja että ylin johto hyväksyy menettelyt ja on vastuussa mainittujen toimintatapojen ja menettelyiden täytäntöönpanosta ja ylläpidosta;
                     
                  
                        b)
                     
                     
                        kuvaus siitä, miten toimintatavoista ja menettelyistä tiedotetaan hakijan organisaatiossa, miten toimintatapojen ja menettelyjen noudattaminen on varmistettu ja miten sitä valvotaan päivittäin ja kuka on vastuussa toimintatapojen ja menettelyjen noudattamisesta;
                     
                  
                        c)
                     
                     
                        mahdolliset asiakirjat, joista ilmenee, että henkilöstön jäsenet ja mahdollisen ulkoistamisjärjestelyn nojalla toimivat henkilöstön jäsenet tuntevat mainitut toimintatavat ja menettelyt;
                     
                  
                        d)
                     
                     
                        kuvaus toimintatapojen ja menettelyjen rikkomisen vuoksi toteutettavista toimenpiteistä;
                     
                  
                        e)
                     
                     
                        kuvaus siitä, millaista menettelyä noudatetaan raportoitaessa ESMAlle toimintatapojen tai menettelyjen olennaisesta rikkomisesta, joka voi johtaa rekisteröinnin edellytysten rikkomiseen;
                     
                  
                        f)
                     
                     
                        kuvaus järjestelyistä, joiden mukaisesti hakija ilmoittaa ESMAlle viipymättä kaikista hakijan tietojärjestelmiin suunnitelluista olennaisista muutoksista ennen niiden käyttöönottoa.
                     
                  
         
            10 artikla
            Vaatimustenmukaisuus
            Arvopaperistamisrekisterin rekisteröintihakemuksen on sisällettävä seuraavat tiedot toimintatavoista ja menettelyistä, joilla hakija varmistaa asetuksen (EU) 2017/2402 noudattamisen:
            
                        a)
                     
                     
                        kuvaus vaatimustenmukaisuudesta vastaavien henkilöiden ja vaatimustenmukaisuuden arvioinnissa mukana olevan muun mahdollisen henkilöstön tehtävistä sekä kuvaus siitä, miten vaatimustenmukaisuutta valvovan toiminnon riippumattomuus yrityksen muusta toiminnasta varmistetaan;
                     
                  
                        b)
                     
                     
                        sisäiset toimintatavat ja menettelyt, joilla varmistetaan, että hakija, mukaan lukien sen johto ja työntekijät, noudattaa asetusta (EU) 2017/2402, myös kuvaus hallituksen ja ylimmän johdon tehtävistä;
                     
                  
                        c)
                     
                     
                        hakijan organisaatiossa vaatimustenmukaisuudesta vastaavien henkilöiden tai muun mahdollisen, hakijan vaatimuksenmukaisuuden arvioinnissa mukana olevan henkilöstön laatima tuorein sisäinen raportti asetuksen (EU) 2017/2402 noudattamisesta, jos se on saatavilla.
                     
                  
         
            11 artikla
            Henkilöstöä koskevat toimintatavat ja menettelyt
            Arvopaperistamisrekisterin rekisteröintihakemuksen on sisällettävä seuraavat tiedot:
            
                        a)
                     
                     
                        jäljennös ylimmän johdon, hallituksen jäsenten ja hakijan riski- ja valvontatoiminnoissa mukana olevan henkilöstön palkka- ja palkkiopolitiikasta;
                     
                  
                        b)
                     
                     
                        kuvaus hakijan toteuttamista toimenpiteistä, joilla vähennetään liiallisesta turvautumisesta yksittäisiin työntekijöihin aiheutuvaa riskiä.
                     
                  
         
            12 artikla
            Tiedot hakijan arvopaperistamisen ydinpalveluista vastaavista henkilöstön jäsenistä
            Arvopaperistamisrekisterin rekisteröintihakemuksen on sisällettävä seuraavat tiedot hakijan arvopaperistamisen ydinpalveluista vastaavista henkilöstön jäsenistä:
            
                        a)
                     
                     
                        yleinen luettelo hakijan suoraan palvelukseen ottamista henkilöstön jäsenistä, mukaan lukien kunkin työntekijän tehtävät ja pätevyys;
                     
                  
                        b)
                     
                     
                        erityinen kuvaus tietotekniikasta vastaavista, arvopaperistamisen ydinpalvelujen tarjoamiseksi suoraan palkatuista henkilöstön jäsenistä, mukaan lukien kunkin työntekijän tehtävät ja pätevyys;
                     
                  
                        c)
                     
                     
                        kuvaus kunkin sellaisen henkilön tehtävistä ja pätevyydestä, joka vastaa sisäisestä tarkastuksesta, sisäisestä valvonnasta, toiminnan vaatimustenmukaisuudesta, riskinarvioinnista ja sisäisestä arvioinnista;
                     
                  
                        d)
                     
                     
                        henkilöstön jäsenten ja ulkoistamisjärjestelyn nojalla toimivien henkilöstön jäsenten henkilöllisyys;
                     
                  
                        e)
                     
                     
                        yksityiskohtaiset tiedot hakijan toimintatapoja ja menettelyjä sekä arvopaperistamisrekisterin liiketoimintaa koskevasta henkilöstön jäsenille suunnatusta koulutuksesta, mukaan lukien mahdollinen tutkinto tai muunlainen virallinen arviointi, jota henkilöstön jäseniltä edellytetään arvopaperistamisen ydinpalvelujen suorittamiseksi.
                     
                  Ensimmäisen kohdan b alakohdassa tarkoitettuun kuvaukseen on sisällyttävä kirjallinen todiste vähintään yhden tietotekniikasta vastaavan henkilöstön jäsenen tietotekniikan alalla hankitusta kokemuksesta.
         
         
            13 artikla
            Tilinpäätökset ja liiketoimintasuunnitelmat
            
               1.   Arvopaperistamisrekisterin rekisteröintihakemuksen on sisällettävä seuraavat taloudelliset tiedot:
               
                           a)
                        
                        
                           tilinpäätöskokonaisuus, joka on laadittu jommankumman seuraavan säädöksen mukaisesti:
                           
                                       i)
                                    
                                    
                                       Euroopan parlamentin ja neuvoston asetuksen (EY) N:o 1606/2002 (5) 3 artiklan mukaisesti hyväksytyt kansainväliset standardit;
                                    
                                 
                                       ii)
                                    
                                    
                                       Euroopan parlamentin ja neuvoston direktiivin 2013/34/EU (6) mukaiset kansalliset tilinpäätösstandardit siinä jäsenvaltiossa, johon hakija on sijoittautunut;
                                    
                                 
                     
                           b)
                        
                        
                           kun hakijan tilinpäätöksille on tehtävä Euroopan parlamentin ja neuvoston direktiivin 2006/43/EY (7) 2 artiklan 1 kohdassa tarkoitettu lakisääteinen tilintarkastus, tilinpäätöksiin on sisällyttävä vuotuista ja konsolidoitua tilinpäätöstä koskeva tilintarkastuskertomus;
                        
                     
                           c)
                        
                        
                           jos hakija on tarkastettava yhteisö, ulkopuolisen tarkastajan nimi ja kansallinen rekisterinumero.
                        
                     
            
               2.   Jos 1 kohdassa tarkoitettuja taloudellisia tietoja ei ole saatavilla, arvopaperistamisrekisterin rekisteröintihakemuksen on sisällettävä seuraavat hakijaa koskevat tiedot:
               
                           a)
                        
                        
                           pro forma -laskelma, josta käyvät ilmi omat resurssit ja ennakoitu liiketoimintatilanne kuusi kuukautta arvopaperistamisrekisteriksi rekisteröinnin jälkeen;
                        
                     
                           b)
                        
                        
                           osavuosikatsaus, jos tilinpäätös ei ole vielä saatavilla 1 kohdassa yksilöidyissä säädöksissä säädetyltä ajanjaksolta;
                        
                     
                           c)
                        
                        
                           laskelma taloudellisesta asemasta, kuten tase, tuloslaskelma, oman pääoman muutokset, kassavirtalaskelma, yhteenveto tilinpäätöksen laatimisperiaatteista ja muut 1 kohdassa yksilöidyissä säädöksissä säädetyt selventävät liitetiedot.
                        
                     
            
               3.   Arvopaperistamisrekisterin rekisteröintihakemuksen on sisällettävä rahoitukseen liittyvä liiketoimintasuunnitelma, joka sisältää erilaisia arvopaperistamisen ydinpalvelujen tarjoamista käsitteleviä liiketoimintaskenaarioita vähintään kolmen vuoden viitekaudelta ja joka sisältää kustakin liiketoimintaskenaariosta seuraavat tiedot:
               
                           a)
                        
                        
                           arvioidut tulot erikseen jokaisesta hakijan tarjoamien palvelujen luokasta, jotka on lueteltu seuraavassa:
                           
                                       i)
                                    
                                    
                                       arvopaperistamisen ydinpalvelut;
                                    
                                 
                                       ii)
                                    
                                    
                                       arvopaperistamisen oheispalvelut;
                                    
                                 
                                       iii)
                                    
                                    
                                       kauppatietorekisterin ydinpalvelut, jotka koostuvat asetuksen (EU) N:o 648/2012 mukaisesti johdannaisia koskevien tietojen keskitetystä keruusta ja ylläpidosta;
                                    
                                 
                                       iv)
                                    
                                    
                                       kauppatietorekisterin oheispalvelut, jotka liittyvät suoraan ja perustuvat asetuksen (EU) N:o 648/2012 mukaisiin keskitettyihin johdannaisia koskevien tietojen keruu- ja ylläpitotehtäviin;
                                    
                                 
                                       v)
                                    
                                    
                                       kauppatietorekisterin ydinpalvelut, jotka koostuvat asetuksen (EU) 2015/2365 mukaisesti arvopapereilla toteutettavia rahoitustoimia koskevien tietojen keskitetystä keruusta ja ylläpidosta;
                                    
                                 
                                       vi)
                                    
                                    
                                       kauppatietorekisterin oheispalvelut, jotka liittyvät suoraan ja perustuvat asetuksen (EU) 2015/2365 mukaisiin keskitettyihin arvopapereilla toteutettavia rahoitustoimia koskevien tietojen keruu- ja ylläpitotehtäviin;
                                    
                                 
                                       vii)
                                    
                                    
                                       yhdistetyt oheispalvelut, jotka liittyvät suoraan ja perustuvat kuhunkin seuraavaan palveluyhdistelmään:
                                       
                                                   —
                                                
                                                
                                                   sekä arvopaperistamisen ydinpalvelut että kauppatietorekisterin ydinpalvelut, jotka koostuvat asetuksen (EU) N:o 648/2012 mukaisesti johdannaisia koskevien tietojen keskitetystä keruusta ja ylläpidosta;
                                                
                                             
                                                   —
                                                
                                                
                                                   sekä arvopaperistamisen ydinpalvelut että kauppatietorekisterin ydinpalvelut, jotka koostuvat asetuksen (EU) 2015/2365 mukaisesti arvopapereilla toteutettavia rahoitustoimia koskevien tietojen keskitetystä keruusta ja ylläpidosta;
                                                
                                             
                                                   —
                                                
                                                
                                                   sekä kauppatietorekisterin ydinpalvelut, jotka koostuvat asetuksen (EU) N:o 648/2012 mukaisesti johdannaisia koskevien tietojen keskitetystä keruusta ja ylläpidosta, että kauppatietorekisterin ydinpalvelut, jotka koostuvat asetuksen (EU) 2015/2365 mukaisesti arvopapereilla toteutettavia rahoitustoimia koskevien tietojen keskitetystä keruusta ja ylläpidosta;
                                                
                                             
                                 
                                       viii)
                                    
                                    
                                       unionissa tai sen ulkopuolella tarjottavat muut kuin arvopaperistamiseen liittyvät oheispalvelut, jotka on rekisteröitävä viranomaisessa ja joita viranomainen valvoo;
                                    
                                 
                     
                           b)
                        
                        
                           niiden arvopaperistamisliiketoimien määrä, jotka hakija aikoo asettaa asetuksen (EU) 2017/2402 17 artiklan 1 kohdassa lueteltujen käyttäjien saataville;
                        
                     
                           c)
                        
                        
                           arvopaperistamisen ydinpalvelujen tarjoamisesta aiheutuvat kiinteät ja muuttuvat kustannukset.
                        
                     Rahoitukseen liittyvässä liiketoimintasuunnitelmassa esitettyjen liiketoimintaskenaarioiden on sisällettävä tuloja koskeva perusskenaario, siitä poikkeavat vähintään 20 prosentin positiiviset ja negatiiviset vaihtelut sekä liiketoimintasuunnitelmassa esitetystä arvopaperistamisliiketoimien odotettavissa olevasta perusmäärästä poikkeavat vähintään 20 prosentin positiiviset ja negatiiviset vaihtelut.
            
            
               4.   Arvopaperistamisrekisterin rekisteröintihakemuksen on sisällettävä mahdollisen emoyrityksen tarkastetut vuositilinpäätökset, jos ne ovat saatavilla, kolmelta hakemuksen esittämispäivää edeltävältä tilikaudelta.
            
            
               5.   Arvopaperistamisrekisterin rekisteröintihakemuksen on sisällettävä seuraavat tiedot hakijasta:
               
                           a)
                        
                        
                           kuvaus tytäryritysten perustamista ja sijoittamista koskevista mahdollisista tulevista suunnitelmista;
                        
                     
                           b)
                        
                        
                           kuvaus suunnitellusta liiketoiminnasta sekä mahdollisten tytäryritysten ja sivuliikkeiden suunnitellusta liiketoiminnasta.
                        
                     
         
         
            14 artikla
            Tietotekniset resurssit
            Arvopaperistamisrekisterin rekisteröintihakemuksen on sisällettävä seuraavat tietoteknisiin resursseihin liittyvät tiedot:
            
                        a)
                     
                     
                        yksityiskohtainen kuvaus tietojärjestelmästä, jota hakija käyttää tarjotessaan arvopaperistamisen ydinpalveluja sekä kuvaus siitä, mitä tietojärjestelmää kunkin 2 artiklan 2 kohdan e alakohdassa tarkoitetun arvopaperistamistyypin ja arvopaperistettujen vastuiden tyypin kohdalla käytetään;
                     
                  
                        b)
                     
                     
                        asiaankuuluvat liiketoimintaa koskevat vaatimukset, toiminnalliset ja tekniset eritelmät, tallennustila, järjestelmän skaalattavuus (niin tehtävien suorittamisen osalta kuin käsiteltävien tietojen ja käyttöoikeutta koskevien pyyntöjen määrän kasvusta suoriutumisen kannalta), komission delegoidun asetuksen (EU) 2020/1229 (8) mukaisesti toimitetun datan enimmäiskoko, järjestelmän arkkitehtuuri ja tekninen rakenne, tietomalli ja tietovirrat sekä operatiiviset ja hallinnolliset menettelyt ja käsikirjat;
                     
                  
                        c)
                     
                     
                        yksityiskohtainen kuvaus hakijan kehittämistä käyttäjätoiminteista palvelujen tarjoamiseksi käyttäjille;
                     
                  
                        d)
                     
                     
                        hakijan tietoteknisiin resursseihin soveltamat investointi- ja uudistamisperiaatteet ja -menettelyt, mukaan lukien hakijan järjestelmien tarkistus- ja kehityskierto ja versiointi- ja testausstrategiat;
                     
                  
                        e)
                     
                     
                        asiakirja, jossa kuvataan yksityiskohtaisesti, miten hakija on XML-skeemaa (Extensible Markup Language schema) käyttäen ottanut käyttöön raportointilomakkeet, jotka esitetään komission täytäntöönpanoasetuksen (EU) 2020/1225 (9)liitteissä, komission täytäntöönpanoasetuksen (EU) 2020/1227 (10)liitteissä ja mahdollisissa XML-sanomissa ESMAn määrittämien eritelmien mukaisesti;
                     
                  
                        f)
                     
                     
                        toimintatavat ja menettelyt, joiden avulla voidaan käsitellä täytäntöönpanoasetuksen (EU) 2020/1225 liitteissä esitettyihin raportointilomakkeisiin mahdollisesti tehtäviä muutoksia.
                     
                  
         
            15 artikla
            Tietojen keräämiseen ja saatavuuteen liittyvät menetelmät
            
               1.   Arvopaperistamisrekisterin rekisteröintihakemuksen on sisällettävä seuraavat tiedot:
               
                           a)
                        
                        
                           yksityiskohtainen kuvaus menettelystä sekä resursseista, menetelmistä ja kanavista, joita hakija aikoo käyttää varmistaakseen, että tiedot kerätään raportoivilta yhteisöiltä oikea-aikaisesti, jäsennellysti ja kattavasti, sekä jäljennös raportoiville yhteisöille mahdollisesti toimitetusta raportoinnin ohjekirjasta;
                        
                     
                           b)
                        
                        
                           kuvaus niistä resursseista, menetelmistä ja kanavista, joita hakija aikoo käyttää varmistaakseen, että asetuksen (EU) 2017/2402 17 artiklan 1 kohdassa luetelluilla yhteisöillä on suora ja välitön pääsy delegoidun asetuksen (EU) 2020/1224 (11) 2–8 artiklassa tarkoitettuihin tietoihin, sekä jäljennös mahdollisesta käyttäjän käsikirjasta ja kuvaus sisäisistä menettelyistä, joilla mahdollistetaan tietojen saaminen;
                        
                     
                           c)
                        
                        
                           kuvaus niistä menettelyistä, joita hakija aikoo käyttää laskiessaan tietojen täydellisyyspisteitä delegoidun asetuksen (EU) 2020/1229 3 artiklan mukaisesti, kuvaus niistä resursseista, menetelmistä ja kanavista, joita hakija aikoo käyttää varmistaakseen, että asetuksen (EU) 2017/2402 mukaisesti sen 17 artiklan 1 kohdassa luetelluilla yhteisöillä on suora ja välitön pääsy mainittuihin tietojen täydellisyyspisteisiin, sekä jäljennös mahdollisesta käyttäjän käsikirjasta ja kuvaus kyseisen pääsyn mahdollistavista sisäisistä menettelyistä.
                        
                     
            
               2.   Edellä 1 kohdan a alakohdassa tarkoitetun yksityiskohtaisessa kuvauksessa on
               
                           a)
                        
                        
                           erotettava toisistaan automatisoidut ja manuaaliset resurssit, menetelmät ja kanavat;
                        
                     
                           b)
                        
                        
                           ja jos resurssit, menetelmät ja kanavat ovat manuaalisia,
                           
                                       i)
                                    
                                    
                                       kuvattava, miten resurssit, menetelmät ja kanavat ovat skaalattavissa tämän asetuksen 14 artiklan b alakohdan mukaisesti;
                                    
                                 
                                       ii)
                                    
                                    
                                       kuvattava, mitä toimintatapoja hakija on ottanut käyttöön varmistaakseen, että mainitut resurssit, menetelmät ja kanavat ovat tämän asetuksen 24 artiklan mukaisia.
                                    
                                 
                     
         
         
            16 artikla
            Oheispalvelut
            Jos arvopaperistamisrekisteriksi hakeva taho, hakijan konserniin kuuluva yritys taikka yritys, jonka kanssa hakijalla on arvopaperistamisen ydinpalveluja koskeva sopimus, tarjoaa tai aikoo tarjota arvopaperistamisen oheispalveluja tai muita kuin arvopaperistamiseen liittyviä oheispalveluja, arvopaperistamisrekisterin rekisteröintihakemuksen on sisällettävä seuraavat tiedot:
            
                        a)
                     
                     
                        kuvaus arvopaperistamisen oheispalveluista tai muista kuin arvopaperistamiseen liittyvistä oheispalveluista, joita hakija tai sen konserniin kuuluva yritys tarjoaa tai aikoo tarjota, ja kuvaus mahdollisesta sopimuksesta, joka hakijalla on mainittuja palveluja tarjoavien yritysten kanssa, ja jäljennökset tällaisista sopimuksista;
                     
                  
                        b)
                     
                     
                        menettelyt ja toimintatavat, joilla varmistetaan arvopaperistamisen ydinpalvelujen ja arvopaperistamisen oheispalvelujen tai muiden kuin arvopaperistamiseen liittyvien oheispalvelujen toiminnallinen erottaminen toisistaan tarvittavalla tavalla resurssien, järjestelmien, tietojen ja menettelyjen osalta, riippumatta siitä, tarjoaako palveluja hakija, sen konserniin kuuluva yritys tai yritys, jonka kanssa hakijalla on sopimus.
                     
                  
         
            17 artikla
            Ylin johto ja hallituksen jäsenet
            Arvopaperistamisrekisterin rekisteröintihakemuksen on sisällettävä seuraavat tiedot kustakin ylimmän johdon jäsenestä:
            
                        a)
                     
                     
                        jäljennös jäsenen ansioluettelosta, mukaan lukien seuraavat tiedot, kun ne ovat tarpeen arvioitaessa, ovatko jäsenen kokemus ja tietämys hänen tehtäviensä hoitamisen kannalta asianmukaiset:
                        
                                    i)
                                 
                                 
                                    yleiskuvaus jäsenen keskiasteen jälkeisestä koulutuksesta;
                                 
                              
                                    ii)
                                 
                                 
                                    jäsenen työhistoria päivämäärineen, toimineen ja toimien kuvauksineen;
                                 
                              
                                    iii)
                                 
                                 
                                    jäsenen ammattipätevyys, sen hankkimispäivämäärä ja jäsenen mahdollinen jäsenyys ammattialajärjestössä;
                                 
                              
                  
                        b)
                     
                     
                        yksityiskohtaiset tiedot arvopaperistamisen alalla ja tietotekniikan hallinnoinnissa, toiminnassa ja kehittämisessä hankitusta tietämyksestä ja kokemuksesta;
                     
                  
                        c)
                     
                     
                        tiedot mahdollisista rikostuomioista, jotka liittyvät finanssi- tai datapalvelujen tarjoamiseen taikka petoksiin tai kavalluksiin, erityisesti virallinen todistus niistä, jos sellainen on saatavilla asianomaisessa jäsenvaltiossa;
                     
                  
                        d)
                     
                     
                        jäsenen allekirjoittama ilmoitus siitä, onko
                        
                                    i)
                                 
                                 
                                    hänet tuomittu rikoksesta, joka liittyy finanssi- tai datapalvelujen tarjoamiseen taikka petoksiin tai kavalluksiin;
                                 
                              
                                    ii)
                                 
                                 
                                    sääntelyviranomaisen, muun viranomaisen tai valtion viraston käynnistämässä kurinpidollisessa tutkinnassa tehty hänelle vastainen päätös tai onko hän tällaisen vielä keskeneräisen tutkinnan kohteena;
                                 
                              
                                    iii)
                                 
                                 
                                    tuomioistuimessa tehty hänelle vastainen ratkaisu siviilioikeudellisessa menettelyssä, joka liittyy finanssi- tai datapalvelujen tarjoamiseen taikka epäasianmukaiseen käytökseen tai petokseen yrityksen johtamisen yhteydessä;
                                 
                              
                                    iv)
                                 
                                 
                                    hän kuulunut sellaisen yrityksen ylimpään johtoon tai hallitukseen, jonka rekisteröinnin tai toimiluvan sääntelyelin on peruuttanut;
                                 
                              
                                    v)
                                 
                                 
                                    häneltä evätty oikeus harjoittaa toimintaa, joka edellyttää sääntelyelimen myöntämää rekisteröintiä tai toimilupaa;
                                 
                              
                                    vi)
                                 
                                 
                                    hän ollut mukana sellaisen yrityksen hallituksessa tai ylimmässä johdossa, joka asetettiin maksukyvyttömyys- tai likvidaatiomenettelyyn sinä aikana, kun jäsen oli sidoksissa yritykseen, tai yhden vuoden kuluessa siitä, kun jäsenen sidonnaisuus yritykseen päättyi;
                                 
                              
                                    vii)
                                 
                                 
                                    hän kuulunut sellaisen yrityksen ylimpään johtoon tai hallitukseen, jonka osalta sääntelyelin teki sille vastaisen päätöksen tai jolle se määräsi seuraamuksen;
                                 
                              
                                    viii)
                                 
                                 
                                    viranomainen, sääntelyelin tai ammattialajärjestö määrännyt hänelle sakkoja, keskeyttänyt hänen toimintansa, mitätöinyt hänen asemansa tai määrännyt hänelle muun seuraamuksen, joka liittyy petoksiin tai kavalluksiin tai finanssi- tai datapalvelujen tarjoamiseen;
                                 
                              
                                    ix)
                                 
                                 
                                    hänet erotettu johto- tai hallintotehtävistä taikka sanottu irti työtehtävistä tai muista tehtävistä yrityksessä virheellisen menettelyn tai väärinkäytöksen vuoksi;
                                 
                              
                  
                        e)
                     
                     
                        ilmoitus mahdollisista eturistiriidoista, joita jäsenellä voi olla tehtäviensä hoidossa, ja siitä, miten näitä eturistiriitoja hallinnoidaan.
                     
                  
         
            18 artikla
            Pääsyä koskevien sääntöjen avoimuus
            
               1.   Arvopaperistamisrekisterin rekisteröintihakemuksen on sisällettävä seuraavat tiedot:
               
                           a)
                        
                        
                           toimintatavat ja menettelyt, joiden mukaisesti erityyppiset käyttäjät raportoivat ja saavat pääsyn arvopaperistamisrekisterissä keskitetysti kerättyihin, tuotettuihin ja säilytettyihin tietoihin, sekä prosessit, joita käyttäjät saattavat tarvita saadakseen pääsyn arvopaperistamisrekisterissä oleviin tietoihin, tarkastellakseen niitä, tutustuakseen niihin tai muuttaakseen niitä, sekä niiden käyttäjien henkilöllisyyden todentamismenettelyt, joilla on pääsy arvopaperistamisrekisteriin;
                        
                     
                           b)
                        
                        
                           jäljennös ehdoista ja edellytyksistä, joilla määritetään erityyppisten käyttäjien oikeudet ja velvollisuudet arvopaperistamisrekisterissä oleviin tietoihin nähden;
                        
                     
                           c)
                        
                        
                           kuvaus käyttäjiä varten olevista eri käyttöoikeusluokista;
                        
                     
                           d)
                        
                        
                           yksityiskohtainen kuvaus pääsyä koskevista toimintatavoista ja menettelyistä, joiden avulla varmistetaan, että käyttäjät voivat saada syrjimättömän pääsyn arvopaperistamisrekisterissä säilytettyihin tietoihin, mukaan lukien
                           
                                       i)
                                    
                                    
                                       mahdolliset pääsyrajoitukset;
                                    
                                 
                                       ii)
                                    
                                    
                                       erot raportoivien yhteisöjen tai asetuksen (EU) 2017/2402 17 artiklan 1 kohdassa lueteltujen yhteisöjen kesken tietoihin pääsyä koskevissa ehdoissa tai rajoituksissa;
                                    
                                 
                                       iii)
                                    
                                    
                                       kuvaus siitä, miten pääsyä koskevien toimintatapojen ja menettelyjen avulla varmistetaan, että pääsyä rajoitetaan mahdollisimman vähän, ja minkä menettelyn avulla pääsyä koskeva rajoitus tai kielto voidaan kyseenalaistaa ja kumota;
                                    
                                 
                     
                           e)
                        
                        
                           yksityiskohtainen kuvaus pääsyä koskevista toimintatavoista ja menettelyistä, joita noudattaen muut palveluntarjoajat voivat saada syrjimättömän pääsyn arvopaperistamisrekisterissä oleviin tietoihin sillä edellytyksellä, että raportoiva yhteisö on antanut siihen kirjallisen, vapaaehtoisen ja peruutettavissa olevan suostumuksensa, mukaan lukien;
                           
                                       i)
                                    
                                    
                                       mahdolliset pääsyrajoitukset;
                                    
                                 
                                       ii)
                                    
                                    
                                       erot tietoihin pääsyä koskevissa ehdoissa tai rajoituksissa;
                                    
                                 
                                       iii)
                                    
                                    
                                       kuvaus siitä, miten pääsyä koskevien toimintatapojen ja menettelyjen avulla varmistetaan, että pääsyä rajoitetaan mahdollisimman vähän, ja minkä menettelyn avulla pääsyä koskeva rajoitus tai kielto voidaan kyseenalaistaa ja kumota;
                                    
                                 
                     
                           f)
                        
                        
                           kuvaus kanavista ja mekanismeista, joilla mahdollisille ja nykyisille käyttäjille julkistetaan menettelyt, joiden avulla ne saavat tosiasiallisesti pääsyn arvopaperistamisrekisterissä oleviin tietoihin, ja mahdollisille ja nykyisille raportoiville yhteisöille julkistetaan menettelyt, joiden avulla ne voivat tosiasiallisesti asettaa tietoja saataville hakijan välityksellä.
                        
                     
            
               2.   Edellä 1 kohdan a–d alakohdassa tarkoitetut tiedot on määritettävä seuraavien käyttäjätyyppien osalta:
               
                           a)
                        
                        
                           hakijan henkilöstö ja muu henkilöstö, jolla on yhteys hakijaan, mukaan lukien samaan konserniin kuuluva henkilöstö;
                        
                     
                           b)
                        
                        
                           alullepanijat, järjestäjät ja erillisyhtiöt (muodostavat yhden käyttäjätyypin);
                        
                     
                           c)
                        
                        
                           asetuksen (EU) 2017/2402 17 artiklan 1 kohdassa luetellut yhteisöt;
                        
                     
                           d)
                        
                        
                           muut palveluntarjoajat;
                        
                     
                           e)
                        
                        
                           hakijan yksilöimät muut käyttäjätyypit (tiedot määritettävä erikseen käyttäjätyypeittäin).
                        
                     
         
         
            19 artikla
            Hinnoittelupolitiikan avoimuus
            Arvopaperistamisrekisterin rekisteröintihakemuksen on sisällettävä kuvaus seuraavista seikoista:
            
                        a)
                     
                     
                        hakijan soveltama hinnoittelupolitiikka, myös nykyiset alennukset ja hyvitykset sekä perusteet näiden vähennysten saamiseksi;
                     
                  
                        b)
                     
                     
                        hakijan arvopaperistamisen ydin- ja oheispalvelujen tarjoamiseen liittyvä maksurakenne, mukaan lukien kunkin palvelun arvioidut kustannukset, sekä yksityiskohtaiset tiedot menetelmistä, joita käytetään niiden kustannusten merkitsemiseksi erikseen tileihin, joita hakijalle voi aiheutua arvopaperistamisen ydin- ja oheispalvelujen tarjoamisesta, sekä maksut, jotka hakija veloittaa tietojen siirtämisestä toiselle arvopaperistamisrekisterille ja tietojen vastaanottamisesta toiselta arvopaperistamisrekisteriltä;
                     
                  
                        c)
                     
                     
                        hakijan käyttämät menetelmät a ja b alakohdissa tarkoitettujen tietojen saattamiseksi julkisesti saataville sekä jäljennös maksurakenteesta, joka on eritelty arvopaperistamisen ydinpalvelujen ja arvopaperistamisen oheispalvelujen (jos niitä tarjotaan) mukaan.
                     
                  
         
            20 artikla
            Operatiivinen riski
            
               1.   Arvopaperistamisrekisterin rekisteröintihakemuksen on sisällettävä seuraavat tiedot:
               
                           a)
                        
                        
                           yksityiskohtainen kuvaus käytettävissä olevista resursseista ja menettelyistä, joiden avulla on tarkoitus havaita ja vähentää operatiivisia riskejä ja muita olennaisia riskejä, joille hakija on altistunut, sekä jäljennös kaikista tätä varten laadituista asiaankuuluvista toimintatapoja, menetelmiä ja sisäisisiä menettelyjä kuvaavista asiakirjoista sekä käsikirjoista;
                        
                     
                           b)
                        
                        
                           kuvaus omasta pääomasta saaduista likvideistä nettovaroista, joilla katetaan mahdolliset yleiset liiketappiot, jotta arvopaperistamisen ydinpalveluja voidaan tarjota keskeytymättä;
                        
                     
                           c)
                        
                        
                           arvio hakijan niiden rahoitusvarojen riittävyydestä, joilla on määrä kattaa kriittisten toimintojen ja palvelujen lopettamisen tai uudelleenorganisoinnin toimintakustannukset vähintään yhdeksän kuukauden ajanjaksolta;
                        
                     
                           d)
                        
                        
                           hakijan liiketoiminnan jatkuvuutta koskeva suunnitelma ja kuvaus suunnitelman päivittämistä koskevista toimintaperiaatteista, mukaan lukien seuraavat:
                           
                                       i)
                                    
                                    
                                       kaikki liiketoimintaprosessit, resurssit, eskalointimenettelyt ja asiaan liittyvät järjestelmät, jotka ovat ratkaisevia hakijan tarjoamien arvopaperistamisen ydinpalvelujen ja mahdollisten asiaankuuluvien ulkoistettujen palvelujen varmistamiseksi, sekä hakijan strategia, toimintaperiaatteet ja tavoitteet näiden prosessien jatkamiseksi;
                                    
                                 
                                       ii)
                                    
                                    
                                       järjestelyt, jotka ovat käytössä muiden rahoitusmarkkinoiden infrastruktuurin tarjoajien kanssa, mukaan lukien muut arvopaperistamisrekisterit;
                                    
                                 
                                       iii)
                                    
                                    
                                       järjestelyt, joilla varmistetaan palvelun vähimmäistaso kriittisissä toiminnoissa, ja näiden toimintojen täysimääräiseen palautumiseen arviolta kuluva aika;
                                    
                                 
                                       iv)
                                    
                                    
                                       liiketoimintaprosessien ja järjestelmien pisin hyväksyttävissä oleva palautumisaika, kun otetaan huomioon asetuksen (EU) 2017/2402 7 artiklan 1 kohdassa säädetyt määräajat ilmoituksen tekemiseksi ja sen tiedon määrä, joka hakijan on käsiteltävä kyseisen neljännesvuotisen ajanjakson aikana;
                                    
                                 
                                       v)
                                    
                                    
                                       menettelyt, joilla käsitellään tapahtumatietojen kirjausta tai tarkastelua;
                                    
                                 
                                       vi)
                                    
                                    
                                       säännöllisesti toteutettava testausohjelma, jonka avulla varmistetaan, että testejä tehdään riittävästi, jotta ne kattavat tarkoituksenmukaisen määrän mahdollisia lyhyen ja pitkän aikavälin skenaarioita, joissa käsitellään esimerkiksi järjestelmähäiriöitä, luonnonkatastrofeja, viestintähäiriöitä, avainhenkilöstön menettämistä ja tavanomaisesti käytettyjen tilojen käytön estymistä, ja että testeissä kartoitetaan, miten laitteistot, ohjelmistot ja tietoliikenne reagoivat mahdollisiin uhkiin, ja kuvaus testien tuloksista ja niiden perusteella määritetyistä seurantatoimista sekä järjestelmistä, jotka eivät kykene selviytymään tietyistä testatuista skenaarioista;
                                    
                                 
                                       vii)
                                    
                                    
                                       vaihtoehtoisten käytettävissä olevien teknisten ja operatiivisten toimipaikkojen lukumäärä, niiden sijainti, resurssit verrattuna päätoimipaikkaan sekä käytössä olevat liiketoiminnan jatkuvuutta koskevat menettelyt siinä tapauksessa, että vaihtoehtoisia toimipaikkoja on käytettävä;
                                    
                                 
                                       viii)
                                    
                                    
                                       tiedot toissijaiselle liiketoimintapaikalle pääsystä, jotta henkilöstö voi varmistaa arvopaperistamisen ydinpalvelujen jatkuvuuden, jos keskustoimistoa ei voida käyttää;
                                    
                                 
                                       ix)
                                    
                                    
                                       suunnitelmat, menettelyt ja järjestelyt hätätilanteiden käsittelemiseksi ja henkilöstön turvallisuuden varmistamiseksi;
                                    
                                 
                                       x)
                                    
                                    
                                       kriisien hallintaa koskevat suunnitelmat, menettelyt ja järjestelyt, joiden avulla koordinoidaan liiketoiminnan jatkuvuutta koskevia yleisiä toimintoja ja määritetään niiden nopea (hakijan asettaman palautumisaikatavoitteen mukainen) ja tehokas aktivointi, käyttöönotto ja eskalointikyky;
                                    
                                 
                                       xi)
                                    
                                    
                                       suunnitelmat, menettelyt ja järjestelyt hakijan järjestelmän sekä sovellus- ja infrastruktuurikomponenttien palauttamiseksi toimintaan hakijan asettaman palautumisaikatavoitteen mukaisesti;
                                    
                                 
                                       xii)
                                    
                                    
                                       yksityiskohtaiset tiedot siitä, miten henkilöstölle annetaan koulutusta liiketoiminnan jatkuvuutta koskevien järjestelyjen toiminnasta ja yksittäisten henkilöiden tehtävistä, mukaan lukien erityinen turvallisuustoimiin osoitettu henkilöstö, joka on valmis reagoimaan välittömästi palveluja koskeviin häiriöihin;
                                    
                                 
                     
                           e)
                        
                        
                           kuvaus järjestelyistä, joilla varmistetaan hakijan arvopaperistamisen ydinpalvelujen jatkuminen häiriötilanteissa, ja arvopaperistamisrekisterin käyttäjien ja muiden kolmansien osapuolten osuus näissä järjestelyissä;
                        
                     
                           f)
                        
                        
                           kuvaus hakijan järjestelyistä, joiden mukaisesti se ilmoittaa verkkosivustollaan ja lisäksi viipymättä ESMAlle ja muille käyttäjille kaikista palvelukatkoksista tai yhteyshäiriöistä sekä tavanomaisen palvelun arvioidusta jatkamisajankohdasta;
                        
                     
                           g)
                        
                        
                           kuvaus hakijan järjestelyistä, joiden avulla sen henkilöstö voi seurata hakijan tietotekniikkajärjestelmien suorituskykyä jatkuvasti ja reaaliaikaisesti.
                        
                     
            
               2.   Arvopaperistamisrekisterin rekisteröintihakemuksen on sisällettävä jäljennös sellaisia toimintatapoja ja menettelyjä kuvaavista asiakirjoista, joilla varmistetaan tietojen asianmukainen siirto muille arvopaperistamisrekistereille ja raportoinnin edelleenohjaaminen muille arvopaperistamisrekistereille.
            
         
         
            21 artikla
            Ulkoistaminen
            
               1.   Arvopaperistamisrekisterin rekisteröintihakemuksen on osoitettava, että jos hakija valtuuttaa kolmansia osapuolia, kuten siihen läheisesti sidoksissa olevia yrityksiä, vastaamaan sen toiminnoista, se varmistaa, että kyseisellä kolmannella osapuolella on kyky ja valmiudet toteuttaa toiminnot luotettavasti ja ammattitaitoisesti.
            
            
               2.   Arvopaperistamisrekisterin rekisteröintihakemuksessa on eriteltävä tai sen on sisällettävä seuraavat tiedot:
               
                           a)
                        
                        
                           kuvaus ulkoistettavien toimintojen laajuudesta sekä yksityiskohtaiset tiedot siitä, missä määrin toimia ulkoistetaan;
                        
                     
                           b)
                        
                        
                           jäljennös asiaankuuluvista palvelutasosopimuksista, jotka sisältävät selkeät tehtävät, vastuut, mittarit ja tavoitteet hakijan kutakin ulkoistettua keskeistä vaatimusta varten, ulkoistettujen toimintojen palvelutason seurantaan käytetyt menetelmät sekä toimenpiteet tai toimet, jotka toteutetaan, jos palvelutasoa koskevia tavoitteita ei saavuteta;
                        
                     
                           c)
                        
                        
                           jäljennös näitä palvelutasosopimuksia säätelevistä sopimuksista sekä palveluntarjoajana olevan kolmannen osapuolen tunnistetiedot;
                        
                     
                           d)
                        
                        
                           jäljennös ulkoistettuja toimintoja koskevista ulkoisista raporteista, jos ne ovat saatavilla;
                        
                     
                           e)
                        
                        
                           yksityiskohtaiset tiedot 4 kohdassa määritetyistä organisatorisista toimenpiteistä ja toimintaperiaatteista, joita sovelletaan ulkoistamiseen ja siitä aiheutuviin riskeihin.
                        
                     
            
               3.   Arvopaperistamisrekisterin rekisteröintihakemuksen on osoitettava, ettei ulkoistaminen heikennä hakijan kykyä hoitaa toimivan johdon tai ylimmän hallintoelimen tehtäviä.
            
            
               4.   Arvopaperistamisrekisterin rekisteröintihakemuksen on sisällettävä riittävät tiedot siitä, että hakija on vastuussa kaikista ulkoistetuista toiminnoista, sekä kuvaus organisatorisista toimenpiteistä, joilla hakija varmistaa, että
               
                           a)
                        
                        
                           palveluntarjoajana oleva kolmas osapuoli tarjoaa ulkoistetut toiminnot tehokkaasti ja sovellettavia lakeja ja säännöksiä noudattaen ja puuttuu havaittuihin laiminlyönteihin asianmukaisesti;
                        
                     
                           b)
                        
                        
                           se on tunnistanut ulkoistettuihin toimintoihin liittyvät riskit ja valvoo niitä riittävästi ja säännöllisesti;
                        
                     
                           c)
                        
                        
                           ulkoistettuihin toimintoihin kohdistuvat valvontamenettelyt ovat riittävät ja että hakija valvoo toimintoja ja niiden riskejä tehokkaasti;
                        
                     
                           d)
                        
                        
                           ulkoistettujen toimintojen osalta on varmistettu asianmukainen liiketoiminnan jatkuvuus.
                        
                     Ensimmäisen alakohdan d alakohtaa sovellettaessa hakijan on annettava tiedot palveluntarjoajana olevan kolmannen osapuolen liiketoiminnan jatkuvuutta koskevista järjestelyistä sekä hakijan arvio liiketoiminnan jatkuvuutta koskevien järjestelyjen laadusta ja tarvittaessa mainittuihin järjestelyihin tehtävistä parannuksista, joita hakija on vaatinut.
            
            
               5.   Jos sääntelyviranomainen valvoo palveluntarjoajana olevan kolmannen osapuolen toimintaa, rekisteröintihakemuksen on lisäksi sisällettävä tiedot, jotka osoittavat, että palveluntarjoajana oleva kolmas osapuoli tekee mainitun viranomaisen kanssa ulkoistettuihin toimintoihin liittyvää yhteistyötä.
            
         
         
            22 artikla
            Turvallisuus
            
               1.   Arvopaperistamisrekisterin rekisteröintihakemuksen on sisällettävä todiste siitä, että
               
                           a)
                        
                        
                           sen tietojärjestelmät on suojattu väärinkäytöltä tai luvattomalta pääsyltä;
                        
                     
                           b)
                        
                        
                           sen Euroopan parlamentin ja neuvoston direktiivin 2013/40/EU (12) 2 artiklan a alakohdan mukaiset tietojärjestelmät on suojattu hyökkäyksiltä;
                        
                     
                           c)
                        
                        
                           luottamuksellisten tietojen luvaton luovuttaminen on estetty;
                        
                     
                           d)
                        
                        
                           arvopaperistamisrekisterin asetuksen (EU) 2017/2402 mukaisesti vastaanottamien tietojen turvallisuus ja eheys on varmistettu.
                        
                     
            
               2.   Rekisteröintihakemuksen on sisällettävä todiste siitä, että hakija on ottanut käyttöön järjestelyjä, joilla 1 kohdassa tarkoitetut riskit voidaan tunnistaa nopeasti ja joilla niitä voidaan hallita.
            
            
               3.   Edellä 1 ja 2 kohdassa tarkoitettuihin fyysistä ja sähköistä turvallisuutta koskeviin toimenpiteisiin kohdistuvien loukkausten osalta rekisteröintihakemuksen on sisällettävä todiste siitä, että hakija on ottanut käyttöön järjestelyjä, jotta se voi viipymättä
               
                           a)
                        
                        
                           ilmoittaa ESMAlle tapahtumasta, jonka perusteella loukkaus on syntynyt;
                        
                     
                           b)
                        
                        
                           toimittaa ESMAlle tapahtumaa käsittelevän raportin, jossa ilmoitetaan tapahtuman luonne ja yksityiskohdat, tapahtuman vuoksi toteutetut toimenpiteet sekä vastaavien tapahtumien estämiseksi toteutetut toimet;
                        
                     
                           c)
                        
                        
                           ilmoittaa tapahtumasta käyttäjilleen, joihin loukkaus vaikuttaa.
                        
                     
         
         
            23 artikla
            Tarkastusmenettelyt
            
               1.   Arvopaperistamisrekisterin rekisteröintihakemuksen on sisällettävä kuvaus hakijan käyttöönottamista toimintatavoista ja menettelyistä, joiden avulla
               
                           a)
                        
                        
                           todennetaan niiden käyttäjien henkilöllisyys, joilla on pääsy hakijan järjestelmiin;
                        
                     
                           b)
                        
                        
                           valtuutetaan ja mahdollistetaan hakijan asetuksen (EU) 2017/2402 mukaisesti vastaanottamien arvopaperistamiseen liittyvien tietojen kirjaaminen;
                        
                     
                           c)
                        
                        
                           varmistetaan, että hakijan toiminta on komission delegoidun asetuksen (EU) 2020/1229 2–4 artiklan mukaista;
                        
                     
                           d)
                        
                        
                           voidaan tarkistaa ja osoittaa päällekkäiset tiedot;
                        
                     
                           e)
                        
                        
                           arvopaperistamisrekisteri voi tunnistaa puuttuvat tiedot, kun tiedot on asetettava saataville asetuksen (EU) 2017/2402 7 artiklan 1 kohdan mukaisesti.
                        
                     
            
               2.   Lisäksi hakemuksen on sisällettävä asiakirjat, joissa on useita yksityiskohtaisia esimerkkejä testitapauksista, mukaan lukien kaaviot, joista käy ilmi hakijan kyky täyttää 1 kohdassa tarkoitetut velvoitteet. Edellä olevan 1 kohdan c alakohdan osalta hakemuksen on sisällettävä useita komission delegoidun asetuksen (EU) 2020/1229 4 artiklassa lueteltuihin tarkastuksiin liittyviä yksityiskohtaisia esimerkkejä testitapauksista.
            
         
         
            24 artikla
            Tuotetun tiedon laatu
            Hakijan delegoidun asetuksen (EU) 2020/1229 mukaisesti tuottamien tietojen osalta arvopaperistamisrekisterin rekisteröintihakemuksen on sisällettävä yksityiskohtainen kuvaus menettelyistä, jotka hakija on ottanut käyttöön varmistaakseen sen, että se asettaa raportoivilta yhteisöiltä vastaanottamansa tiedot saataville tarkasti, virheettömästi tai mitään tietoja pois jättämättä.
         
         
            25 artikla
            Luottamuksellisuus
            
               1.   Arvopaperistamisrekisterin rekisteröintihakemuksen on sisällettävä yksityiskohtainen kuvaus sisäisistä toimintatavoista, menettelyistä ja mekanismeista, joilla estetään
               
                           a)
                        
                        
                           hakijan säilyttämien tietojen käyttö laittomiin tarkoituksiin;
                        
                     
                           b)
                        
                        
                           luottamuksellisten tietojen paljastaminen;
                        
                     
                           c)
                        
                        
                           hakijan säilyttämien tietojen kaupallinen käyttö, jos se on kielletty.
                        
                     
            
               2.   Edellä 1 kohdassa tarkoitetun kuvauksen on sisällettävä kuvaus sisäisistä menettelyistä, jotka koskevat henkilöstön lupaa käyttää salasanoja tietoihin pääsemiseksi ja joissa kuvataan, mihin tarkoituksiin henkilöstö käyttää tietoja, sekä tarkasteltavien tietojen laajuutta ja tietojen käytön mahdollisia rajoituksia.
            
            
               3.   Hakijoiden on toimitettava ESMAlle tiedot prosesseista, joilla pidetään rekisteriä kaikista henkilöstön jäsenistä, jotka tutustuvat hakijan säilyttämiin tietoihin, tietoihin tutustumisen ajankohdasta, tarkasteltujen tietojen luonteesta ja tietoihin tutustumisen tarkoituksesta.
            
         
         
            26 artikla
            Tietojen säilyttäminen
            
               1.   Arvopaperistamisrekisterin rekisteröintihakemuksen on sisällettävä seuraavat tiedot:
               
                           a)
                        
                        
                           tietojensäilytystä koskevat järjestelmät, toimintatavat ja menettelyt, joilla varmistetaan, että hakija kirjaa ja säilyttää raportoivan yhteisön asetuksen (EU) 2017/2402 mukaisesti hakijan arvopaperistamisrekisterissä saataville asettamat tiedot asetuksen (EU) N:o 648/2012 80 artiklan 3 kohdan mukaisesti, sellaisena kuin sitä sovelletaan asetuksen (EU) 2017/2402 10 artiklan 2 kohdassa;
                        
                     
                           b)
                        
                        
                           yksityiskohtainen kuvaus tietojensäilytystä koskevista järjestelmistä, toimintatavoista ja menettelyistä, joilla varmistetaan, että raportoivan yhteisön asetuksen (EU) 2017/2402 mukaisesti hakijan arvopaperistamisrekisterissä saataville asettamia tietoja muutetaan asianmukaisesti ja asiaa koskevissa laeissa tai säännöksissä asetettujen vaatimusten mukaisesti;
                        
                     
                           c)
                        
                        
                           tiedot raportoivan yhteisön asetuksen (EU) 2017/2402 mukaisesti hakijan arvopaperistamisrekisterissä saataville asettamien tietojen vastaanottamisesta ja hallinnoinnista sekä kuvaus hakijan käyttöönottamista toimintatavoista ja menettelyistä, joilla varmistetaan
                           
                                       i)
                                    
                                    
                                       vastaanotettujen tietojen oikea-aikainen ja täsmällinen kirjaaminen;
                                    
                                 
                                       ii)
                                    
                                    
                                       kaikkien vastaanotettujen, arvopaperistamisliiketoimien vastaanottamista, muuttamista tai päättymistä koskevien tietojen kirjaaminen raportointilokiin;
                                    
                                 
                                       iii)
                                    
                                    
                                       tietojen säilyttäminen sekä online että offline;
                                    
                                 
                                       iv)
                                    
                                    
                                       tietojen asianmukainen varmuuskopiointi liiketoiminnan jatkuvuutta ajatellen.
                                    
                                 
                     
            
               2.   Lisäksi arvopaperistamisrekisterin rekisteröintihakemuksen on sisällettävä tiedot toimintatavoista ja menettelyistä, joilla varmistetaan, että kaikki hakijan delegoidun asetuksen (EU) 2020/1229 mukaisesti tekemät tarkastukset ja validoinnit ja tuottamat tiedot kirjataan viipymättä ja säilytetään vähintään kymmenen vuoden ajan arvopaperistamisen päättymisen jälkeen.
            
         
         
            27 artikla
            Maksujen suorittaminen
            Arvopaperistamisrekisterin rekisteröintihakemuksen on sisällettävä todiste komission delegoidun asetuksen (EU) 2017/2402 16 artiklan mukaisen rekisteröintimaksun suorittamisesta.
         
         
            28 artikla
            Hakemuksen oikeellisuuden ja täydellisyyden todentaminen
            
               1.   Kaikkiin tietoihin, jotka ESMAlle toimitetaan rekisteröintiprosessin aikana, on liitettävä hakijan hallituksen jäsenen ja hakijan ylimmän johdon jäsenen allekirjoittama kirje, jossa todistetaan, että toimitetut tiedot ovat heidän parhaan tietämyksensä mukaan oikeita ja täydellisiä niiden toimittamispäivänä.
            
            
               2.   Tietoihin on tarvittaessa liitettävä saatavilla olevat asiaa koskevat yrityksen oikeudelliset asiakirjat, jotka todistavat tietojen paikkansapitävyyden.
            
         
         
            29 artikla
            Rekisteröidyltä kauppatietorekisteriltä, joka haluaa tarjota arvopaperistamisen ydinpalveluja, vaadittavat tiedot
            
               1.   Asetuksen (EU) 2017/2402 10 artiklan 5 kohdan b alakohdan mukaisesti esitetyn hakemuksen rekisteröinnin laajentamiseksi mainitun asetuksen 7 artiklan soveltamiseksi on sisällettävä tämän asetuksen seuraavien säännösten edellyttämät tiedot ja asiakirjat:
               
                           a)
                        
                        
                           2 artikla lukuun ottamatta 2 kohdan d alakohtaa;
                        
                     
                           b)
                        
                        
                           3 artikla;
                        
                     
                           c)
                        
                        
                           5 artikla lukuun ottamatta 2 kohdan d alakohtaa;
                        
                     
                           d)
                        
                        
                           6 artikla;
                        
                     
                           e)
                        
                        
                           9 artikla;
                        
                     
                           f)
                        
                        
                           10 artiklan b alakohta;
                        
                     
                           g)
                        
                        
                           12 artikla;
                        
                     
                           h)
                        
                        
                           13 artiklan 2 kohta;
                        
                     
                           i)
                        
                        
                           14, 15 ja 16 artikla;
                        
                     
                           j)
                        
                        
                           17 artiklan b ja e alakohta;
                        
                     
                           k)
                        
                        
                           18–24 artikla;
                        
                     
                           l)
                        
                        
                           25 artiklan 2 kohta;
                        
                     
                           m)
                        
                        
                           26, 27 ja 28 artikla.
                        
                     
            
               2.   Tiedot ja asiakirjat, joiden toimittamista tämän asetuksen jokin säännös edellyttää mutta joita ei ole mainittu 1 kohdassa, on sisällytettävä hakemukseen vain, jos kyseisten tietojen tai asiakirjojen sisältö on hakemuksen esittämisajankohtana erilainen kuin ESMAlle viimeksi ennen kyseistä ajankohtaa asetuksen (EU) N:o 648/2012 VI osaston 1 luvun tai, tapauksen mukaan, asetuksen (EU) 2015/2365 III luvun mukaisesti toimitettu sisältö.
            
            
               3.   Tätä artiklaa sovellettaessa 2 artiklan 3 ja 4 kohdassa ja 3–28 artiklassa olevia viittauksia rekisteröintihakemukseen pidetään viittauksina rekisteröinnin laajentamista koskevaan hakemukseen.
            
         
         
            30 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 29 päivänä marraskuuta 2019.
            
               
                  Komission puolesta
               
               Jean-Claude JUNCKER
               
                  Puhemies
               
            
         
         
            (1)  EUVL L 347, 28.12.2017, s. 35.
         
            (2)  Euroopan parlamentin ja neuvoston asetus (EU) N:o 648/2012, annettu 4 päivänä heinäkuuta 2012, OTC-johdannaisista, keskusvastapuolista ja kauppatietorekistereistä (EUVL L 201, 27.7.2012, s. 1).
         
            (3)  Euroopan parlamentin ja neuvoston asetus (EU) 2015/2365, annettu 25 päivänä marraskuuta 2015, arvopapereilla toteutettavien rahoitustoimien ja uudelleenkäytön raportoinnista ja läpinäkyvyydestä sekä asetuksen (EU) N:o 648/2012 muuttamisesta (EUVL L 337, 23.12.2015, s. 1).
         
            (4)  Euroopan parlamentin ja neuvoston asetus (EU) N:o 1095/2010, annettu 24 päivänä marraskuuta 2010, Euroopan valvontaviranomaisen (Euroopan arvopaperimarkkinaviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/77/EY kumoamisesta (EUVL L 331, 15.12.2010, s. 84).
         
            (5)  Euroopan parlamentin ja neuvoston asetus (EY) N:o 1606/2002, annettu 19 päivänä heinäkuuta 2002, kansainvälisten tilinpäätösstandardien soveltamisesta (EYVL L 243, 11.9.2002, s. 1).
         
            (6)  Euroopan parlamentin ja neuvoston direktiivi 2013/34/EU, annettu 26 päivänä kesäkuuta 2013, tietyntyyppisten yritysten vuositilinpäätöksistä, konsernitilinpäätöksistä ja niihin liittyvistä kertomuksista, Euroopan parlamentin ja neuvoston direktiivin 2006/43/EY muuttamisesta ja neuvoston direktiivien 78/660/ETY ja 83/349/ETY kumoamisesta (EUVL L 182, 29.6.2013, s. 19).
         
            (7)  Euroopan parlamentin ja neuvoston direktiivi 2006/43/EY, annettu 17 päivänä toukokuuta 2006, tilinpäätösten ja konsolidoitujen tilinpäätösten lakisääteisestä tilintarkastuksesta, direktiivien 78/660/ETY ja 83/349/ETY muuttamisesta sekä neuvoston direktiivin 84/253/ETY kumoamisesta (EUVL L 157, 9.6.2006, s. 87).
         
            (8)  Komission delegoitu asetus (EU) 2020/1229, annettu 29 päivänä marraskuuta 2019, Euroopan parlamentin ja neuvoston asetuksen (EU) 2017/2402 täydentämisestä tietojen keräämiseen, yhdistelemiseen, vertailuun, käyttöön sekä täydellisyyden ja johdonmukaisuuden tarkistamiseen liittyviä arvopaperistamisrekisterin operatiivisia standardeja koskevilla teknisillä sääntelystandardeilla (ks. tämän virallisen lehden s. 335).
         
            (9)  Komission täytäntöönpanoasetus (EU) 2020/1225, annettu 29 päivänä lokakuuta 2019, alullepanijan, järjestäjän ja arvopaperistamista varten perustetun erillisyhtiön arvopaperistamisesta saataville asettamien tietojen muotoa ja vakiomuotoisia taulukkomalleja koskevista teknisistä täytäntöönpanostandardeista (ks. tämän virallisen lehden s. 217).
         
            (10)  Komission täytäntöönpanoasetus (EU) 2020/1227, annettu 12 päivänä marraskuuta 2019, YLS-ilmoitusvaatimusten mukaisten tietojen toimittamisessa käytettäviä lomakkeita koskevista teknisistä täytäntöönpanostandardeista (ks. tämän virallisen lehden s. 315).
         
            (11)  Komission delegoitu asetus (EU) 2020/1224, annettu 16. päivänä lokakuuta 2019, Euroopan parlamentin ja neuvoston asetuksen (EU) 2017/2402 täydentämisestä tietojen keräämiseen, yhdistelemiseen, vertailuun, käyttöön sekä täydellisyyden ja johdonmukaisuuden tarkistamiseen liittyviä arvopaperistamisrekisterin operatiivisia standardeja koskevilla teknisillä sääntelystandardeilla (ks. tämän virallisen lehden s. 1).
         
            (12)  Euroopan parlamentin ja neuvoston direktiivi 2013/40/EU, annettu 12 päivänä elokuuta 2013, tietojärjestelmiin kohdistuvista hyökkäyksistä ja neuvoston puitepäätöksen 2005/222/YOS korvaamisesta (EUVL L 218, 14.8.2013, s. 8).